Trump veteraaneille järjestetyssä tilaisuudessa Valkoisessa talossa. Hän kommentoi tilaisuuden yhteydessä tyytyväisenä Muellerin raportin julkistusta: "Minulla on hyvä päivä. Ei merkkejä juoninnasta, ei oikeuden estämisestä."

Trump veteraaneille järjestetyssä tilaisuudessa Valkoisessa talossa. Hän kommentoi tilaisuuden yhteydessä tyytyväisenä Muellerin raportin julkistusta: "Minulla on hyvä päivä. Ei merkkejä juoninnasta, ei oikeuden estämisestä." Shawn Thew / EPA

Oikeusministeri toisti ennen Muellerin raportin julkaisua, että vaalivehkeilyä Venäjän kanssa ei ollut eikä Trump estänyt oikeutta toteutumasta. Peli ohi, tviittasi presidentti Trump heti vastaukseksi.

Yhdysvalloissa julkaistiin torstaina lyhennetty versio erikoissyyttäjä Robert Muellerin Venäjä-tutkinnan loppuraportista.

Tästä raportissa on kyse:

Mueller selvitti muun muassa sitä, vehkeilikö presidentti Donald Trump Venäjän kanssa voittaakseen vuoden 2016 vaalit. Lisäksi selvitettiin, yrittikö Trump estää oikeuden toimintaa, kun hän erotti FBI:n johtajan James Comeyn vuonna 2017.

Venäjän kanssa voittaakseen vuoden 2016 vaalit. Lisäksi selvitettiin, yrittikö Trump estää oikeuden toimintaa, kun hän erotti FBI:n johtajan vuonna 2017. Mueller sai tutkintansa päätökseen viime kuussa, ja oikeusministeri William Barr julkaisi tuolloin hänen loppuraportistaan muutaman sivun tiivistelmän (siirryt toiseen palveluun) .

julkaisi tuolloin hänen loppuraportistaan muutaman sivun tiivistelmän . Tiivistelmässä todettiin, ettei Muellerin tutkinta löytänyt todisteita presidentti Trumpin vehkeilystä venäläisten kanssa. Barrin mukaan Mueller ei sen sijaan ottanut kantaa siihen, oliko Trump syyllistynyt oikeuden estämiseen.

01.25 Presidentti Donald Trump kirjoittaa Twitterissä, että hänellä olisi ollut oikeus erottaa kaikki, myös erikoissyyttäjä Robert Mueller, jos hän olisi halunnut. Trump kuitenkin kertoo päättäneensä toisin.

“Donald Trump was being framed, he fought back. That is not Obstruction.” @JesseBWatters I had the right to end the whole Witch Hunt if I wanted. I could have fired everyone, including Mueller, if I wanted. I chose not to. I had the RIGHT to use Executive Privilege. I didn’t! — Donald J. Trump (@realDonaldTrump) 18. huhtikuuta 2019

01.05 Uutistoimisto Reuters kertoo, että joillekin kongressin jäsenille annetaan mahdollisuus tutustua Muellerin raportin julkisuudelta salassa pidettyyn versioon ensi viikolla. AP:n mukaan kyseessä on vähemmän karsittu versio. Oikeusministeriö tarjoaa mahdollisuuden tutustua tuohon raporttiin puolueiden johtohahmoille sekä oikeus- ja tiedustelukomiteoille. Tässä versiossa tulee olemaan salaiseksi luokiteltua tietoa sekä materiaalia, joka sisältää yksityishenkilöitä, joita ei ole syytetty mistään. Versio tulee olemaan luettavana turvahuoneissa oikeusministeriössä ja kongressissa.

22:20 Uutiskanava CNN (siirryt toiseen palveluun) listannut seitsemän avainkohtaa Muellerin Venäjä-raportista:

Trumpin kampanjaväki toivoi saavansa apua Venäjältä, mutta ei syyllistynyt salaliittoon. Trump pyysi raportin mukaan vaalikampanjansa aikana toistuvasti alaisiaan etsimään käsiinsä Hillary Clintonin kadonneet sähköpostit. Asian on muun muassa vahvistanut Trumpin entinen turvallisuuspoliittinen neuvonantaja Michael Flynn. Raportti ei sisällä lopullista johtopäätöstä siitä, syyllistyikö Trump oikeudenkäytön estämiseen Venäjä-tutkinnassa. Trumpin yritykset vaikuttaa tutkintaan epäonnistuivat pääosin siksi, että hänen alaisensa kieltäytyivät tottelemasta tämän käskyjä. Raportin mukaan Trump oli kauhuissaan kuullessaan erikoissyyttäjän nimittämisestä: "Hyvä jumala. Tämä on kauheaa. Tämä on presidenttikauteni loppu. Olen kusessa." Muellerin mukaan kongressi voi edelleen todeta Trumpin syylliseksi oikeudenkäytön estämiseen. Mueller päätti, että on todisteita siitä, että Donald Trump Jr rikkoi kampanjalakeja tavatessaan venäläisiä Trump Towerissa. Ei voida kuitenkaan todistaa, että hän oliis rikkonut lakeja tahallisesti.

21:18 Mueller raportissaan: Trump ei onnistunut häiritsemään oikeutta, koska hänen alaisensa kieltäytyivät noudattamasta hänen määräyksiään.

21:11 Edustajainhuoneen puheenjohtaja Nancy Pelosi katsoo Muellerin raportin viittaavan siihen, että presidentti Trump pyrki estämään oikeudenkäytön Venäjä-tutkinnassa.

Pelosin mukaan oikeusministeri William Barrin esittämä tulkinta asiasta eroaa Robert Muellerin raportin tekemästä johtopäätöksestä.

As we continue to review the report, one thing is clear: AG Barr presented a conclusion that @realDonaldTrump did not obstruct justice while the #MuellerReport appears to undercut that finding. pic.twitter.com/mHCzGc8RGT — Nancy Pelosi (@SpeakerPelosi) 18. huhtikuuta 2019

Mitä seuraavaksi: Raportista vaaliase, nouseeko virkarikossyyte sittenkin esiin?

20:26 Uutistoimisto Reuters listaa mahdollisia tulevia askelmia ja raportin vaikutuksia. Seuraavat presidentinvaalit ovat jo ensi vuonna, ja Reuters arvioi, että Trump saattaa yrittää hyödyntää raporttia kampanjassaan. Se voisi innoittaa hänen tukijoitaan.

Muita tutkimuksiakin on meneillään. New Yorkissa liittovaltion syyttäjät tutkivat Trumpin liiketoimia. Tämä tutkimus on Muellerista riippumaton.

Reuters pohtii myös, voiko virkarikossyyte nousta sittenkin esiin. Muellerin raportissa on yksityiskohtia, jotka saattavat muuttaa demokraattien mielen. Kovin todennäköiseltä syyte ei silti näytä.

Lisää keskustelua varmaan syntyy myös raportin mustatuista kohdista. Edustajainhuoneen lakivaliokunta saattaa lakiteitse vaatia koko raporttia nähtäväkseen. Epäselvää on, suostuisiko oikeusministeriö.

Todistuksia tulossa. Oikeusministeri Barrin on määrä todistaa lakivaliokunnalle toukokuun 2. päivä. Muellerin mahdollinen todistus on Barrin jälkeen.

Lisää raportteja. Republikaanivoittoisen senaatin tiedusteluvaliokunnan samaista Venäjän vaalivaikuttamista koskeva raportti on vielä julkaisematta. Sitä odotellaan myöhemmin tänä vuonna.

(Ja vielä toimituksesta väliterveisiä: vaihdamme täällä vuoroa, tämän seurannan puikkoihin hyppää nyt ulkomaantoimittaja Inka Haukka. Minna kiittää seurasta!)

Erikoissyyttäjä Robert Muellerin raportti on yli 400-sivuinen. Sen kasaamiseen meni lähes kaksi vuotta. Alex Wong / EPA

Kirjeenvaihtajan arvio: Trumpille erävoitto, äänestäjillä myös muita mietteitä

19:53 Tässä vähän lisää ensianalyysiä kirjeenvaihtajaltamme Mika Hentuselta Washingtonista: "Trump otti erävoiton tässä, koska raportin keskeinen kysymys oli se, oliko hän salaliitossa venäläisten kanssa vai ei ja siitä Mueller ei 448-sivuisessa raportissa löydä viitteitä. Hän jättää avoimeksi sen, onko kongressi eri mieltä.

Muellerin raportti poikii uusia tutkmuksia, mutta kuinka vakavia ne Trumpin kannalta on, on epäselvää. Demokraattien edustajainhuoneen puheenjohtaja Nancy Pelosi sanoi jo useita viikkoja sitten, ettei hänen mielestään Trumpia kannata lähteä viemään valtakunnanoikeuteen. Vaalit ovat jo vuoden kuluttua.

Huomionarvoisaa on myös se, että tavallisen kansan keskuudessa Muellerin raportilla ei näytä olevan ratkaisevaa merkitystä suuntaan tai toiseen. Monmouth-yliopiston mittauksessa (siirryt toiseen palveluun) Trumpin kannatus oli laskenut 40 prosenttiin, mutta syynä oli tämän viikon veroilmoitusten jättöpäivä Yhdysvalloissa. Amerikkalaiset ovat silloin aina tyytymättömiä – kuitenkin se kertoo myös siitä, että äänestäjillä on muita mietteitä. "

Mikalta muuten lisää kommentteja myös puoli ysin uutisissa TV1:ssä, jos olet television tai Areenan äärellä.

Jeff Sessions oli Yhdysvaltain oikeusministerinä vuosina 2017-2018. Michael Reynolds / EPA

Raportin tietoja: "Olen kusessa", kommentoi Trump kuullessaan erikoissyyttäjästä

19:25 Raportin mukaan Trump oli kauhuissaan kuullessaan erikoissyyttäjän nimittämisestä. Raportti siteeraa (s. 290) muistiinpanoja Trumpin reaktiosta näin: "Hyvä jumala. Tämä on kauheaa. Tämä on presidenttikauteni loppu. Olen kusessa."

Trump suuttuu syyttäjästä kertoneelle oikeusministeri Jeff Sessionsille ja kyselee, miten Sessions on voinut antaa tämän tapahtua. Trump sanoo, ettei tutkinta kestää vuosia ja hän ei saa mitään aikaiseksi. "Tämä on pahinta, mitä minulle on tapahtunut."

On page 290 of the #MuellerReport, the words of a very innocent and very cool person: pic.twitter.com/clye7tOFGO — Nick Jack Pappas (@Pappiness) 18. huhtikuuta 2019

19:08 Sivuhuomiona täältä toimituksesta: raportissa on varsin paljon mustattuja kohtia, jopa kokonaisia sivuja. Wall Street Journal visualisoi asian hyvin konkreettisesti:

Here are the 448 pages of volume I of the #MuellerReport in one photohttps://t.co/kU62WDd4BF pic.twitter.com/0tqZLkb0nE — Brian McGill (@brian_mcgill) 18. huhtikuuta 2019

19:02 Reuters:Ei ole löydetty dokumenttitodisteita siitä, että Trump olisi tiennyt tapaamisesta venäläisten kanssa Trump Towerissa.

18:59 Reuters: Raportin mukaan tutkinta ei pysty sitovasti päättelemään, että rikollista toimintaa ei tapahtunut. ** **

18:47 Reuters: Kesäkuussa 2017 Trump käski Valkoisen talon juristia Don McGahnia sanomaan virkaatekevälle oikeusministerille, että Muellerilla on eturistiriitoja ja hänet pitää siirtää sivuun.

18:43 Reuters: Kun silloinen oikeusministeri Jeff Sessions kertoi Trumpille, että erikoissyyttäjä nimitetään, Trump sanoi: "Tämä on presidenttikauteni loppu".

18:40 Reuters:Trumpin entinen asianajaja Michael Cohen puhui toistuvasti Trumpin asianajajan kanssa ennen kuin valehteli kongressille.

18:38 Reutersilta: Raportin mukaan Trump pyysi toistuvasti Valkoisen talon asianajajaa Don McGahnia puuttumaan oikeusministeriön tutkintaan sen jälkeen, kun FBI:n entinen johtaja Comey toimitti Trumpin kampanjaa koskevan tutkinnan kongressille.

18:35 Kommentteja myös Trumpin pojasta: Mueller päätti, että on todisteita siitä, että Donald Trump Jr rikkoi kampanjalakeja, mutta ei uskonut, että tapauksesta saa tuomion.

18:22 Raportti on siis julki (siirryt toiseen palveluun). Reutersin mukaan Mueller sanoo, että oli merkittäviä todisteita siitä, että Trump irtisanoi Comeyn, koska hän oli "haluton julkisesta sanomaan, että presidentti ei ollut henkilökohtaisesti tutkinnan kohteena." Lisäksi raportin mukaan Trump tarkoitti antaa Manafortin ymmärtää, että tämä voisi saada armahduksen.

Siinä se nyt on. Toimittaja pitelee printattua, osin salattua Muellerin raporttia. Erik S. Lesser / EPA

Ensireaktiot: Demokraatit vaativat Muelleria todistamaan

18:20 Trump kommentoi asiaa lyhyesti sotaveteraanien tilaisuudessa Valkoisessa talossa: "Tällaista ei pitäisi tapahtua yhdellekään presidentille toiste", siteeraa uutistoimisto AP.

Presidentti Trump kommentoi tuoreeltaan tutkintaa huijaukseksi ja sanoi, ettei sitä olisi pitänyt koskaan tehdä. Shawn Thew / EPA

18:16 Raportti on nyt julki yleisölle. Jos haluat lukea kaikki 448 sivua, löydät raportin täältä (siirryt toiseen palveluun).

18:05 Trumpin ryvettynyt ex-asianajaja Michael Cohen tarjoutuu valottamaan poistettuja kohtia, raportoi Newsweek (siirryt toiseen palveluun). Cohen tviittaa asiasta Twitterissä: "Pian olen valmis puhumaan amerikkalaisille uudelleen...kertomaan kaiken...ja kertomaan sen itse!"

Soon I will be ready to address the American people again...tell it all...and tell it myself! https://t.co/Ybk07AJBud — Michael Cohen (@MichaelCohen212) 18. huhtikuuta 2019

17:41 Edustajainhuoneen puheenjohtaja Nancy Pelosi jatkaa kritiikkiään.

Hän kommentoi Twitterissä, että Barr on vahvistanut Trumpin hallinnon "ällistyttävää" ja puolueellista yritystä vaikuttaa yleisön ajatuksiin Muellerin raportista. Täydennyksenä vielä myönnettiin, että Trumpin hallinto sai vilkaista raporttia ennalta, Pelosi moittii ja vaatii taas hänkin Muelleria todistamaan kongressissa.

AG Barr has confirmed the staggering partisan effort by the Trump Admin to spin public’s view of the #MuellerReport – complete with acknowledgment that the Trump team received a sneak preview. It’s more urgent than ever that Special Counsel Mueller testify before Congress. https://t.co/waoGzLntlt — Nancy Pelosi (@SpeakerPelosi) 18. huhtikuuta 2019

15:17 Muelleria kaivataan nyt todistamaan kongressin lakivaliokuntaan.

17:14 Jos ennustajiksi ryhdytään, keskustelua varmaankin herättää Barrin tulkinta oikeuden estämisestä ja kommentti siitä, että Trump oli tutkinnasta turhautunut ja vihainen. Muellerin raportissa on kymmenen tapausta, jotka liittyvät kysymykseen oikeuden estämisestä. Mueller siis ei tehnyt suoraa päätelmää siitä, yrittikö Trump estää oikeuden toimintaa. Barr kertoi hänen ja ja apulaisoikeusministeri Rod Rosensteinin käyneen yhdessä tapaukset läpi.

17:03 Presidentti Donald Trump kommentoi heti, tietysti Twitterissä: "Ei vehkeilyä. Ei estämistä. Vihaajille ja radikaaleille vasemmistodemokraateille: Peli ohi."

Oikeusministeri William Barr piti lehdistötilaisuuden Robert Muellerin raportista ennen raportin julkistamista. Win Mcnamee / AFP

Barrin tiedotustilaisuus

16:58. Tiedotustilaisuus päättyy. Nyt raportti siis toimitetaan kongressille ja sitten julkisuuteen kaikille.

16:56 Tässä Mikalta Washingtonista ensikommentit: "Oikeusministeri William Barr antoi tiedotustilaisuudessaan käytännössä täydellisen vapautuksen presidentti Donald Trumpille ja hänen kampanjalleen. Barrin mukaan Robert Muellerin ryhmän raportista voi vetää johtopäätöksen, että Trump ei vehkeillyt tai rakentanut salaliittoa venäläisten kanssa, ei yrittänyt estää oikeutta ja teki yhteistyötä Muellerin tutkijoiden kanssa. Seuraavaksi odotetaan demokraattien vastausta. He eivät ole olleet tyytyväisiä tapaan, jolla Barr asiaa on hoitanut, vaan olisivat halunneet nähdä raportin ensin itse. "

Barr antaa Trumpille täyden vapautuksen epäilyistä: Trump ei vehkeillyt venäläisten kanssa, ei yrittänyt estää oikeutta eikä yrittänyt häiritä Muellerin tutkijoita, päinvastoin. Mielenkiintoista nähdä mitä demokraatit vastaavat. #MuellerReport #yle — Mika Hentunen (@MikaHentunen) 18. huhtikuuta 2019

16: 51 Barr vakuuttaa, että kukaan oikeusministeriön ulkopuolelta ei ollut mukana päättämässä, mitä raportista salataan

16:46 Todisteita ei ole, että Trump olisi syyllistynyt oikeuden toiminnan estämiseen, sanoo Barr. On paljon todisteita, että presidentti oli turhautunut tutkintaan. Silti Valkoinen talo teki täyttä yhteistyötä tutkinnan kanssa, Barr sanoo.

16:42 Todisteita yhdenkään amerikkalaisen koordinaatiosta tai salaliitosta Venäjän hallinnon kanssa ei ole.

16:38 Alkajaiseksi Barr kommentoi raporttia toteamalla aiemman: todisteita vaalivehkeilystä Venäjän kanssa ei löytynyt. Venäjä pyrki vaikuttamaan vaaleihin.

16:34 Julkistustilaisuus alkaa.

Tässä katsaus ennakkoasetelmiin: Demokraatteja ärsyttää Barrin tapa, Trump tviittaa "presidentillistä häirintää"

Oikeusministeriön pressitilassa valmisteltiin aamulla tiedotustilaisuutta. Erik S. Lesser / EPA

16:23 Näin asiaan reagoi presidentti heti aamusta (sikäläistä aikaa)

PRESIDENTIAL HARASSMENT! — Donald J. Trump (@realDonaldTrump) 18. huhtikuuta 2019

16:20 Barrin valitsema ajankohta ja julkistustapa sai etukäteen paljon kritiikkiä. Amerikkalaiset – mukaan lukien kongressi – viettävät pääsiäisvapaita. Lisäksi Barr siis pitää tiedotustilaisuuden ennen kuin kukaan muu on ehtinyt lukea raporttia.

Tavasta hermostui esimerkiksi edustajainhuoneen puheenjohtaja Nancy Pelosi Twitterissä.

AG Barr has thrown out his credibility & the DOJ’s independence with his single-minded effort to protect @realDonaldTrump above all else. The American people deserve the truth, not a sanitized version of the Mueller Report approved by the Trump Admin. https://t.co/fgXwiLuQfr — Nancy Pelosi (@SpeakerPelosi) 17. huhtikuuta 2019

16:18 Aloitetaan aikatauluilla. Ensin, kello 16:30 Suomen aikaa alkaen luvassa on siis oikeusministeri William Barrin tiedotustilaisuus asiasta. Barr on toiminut virassaan vasta helmikuusta, joten hän melkeinpä putosi suoraan tapahtumien keskiöön. Kun tiedotustilaisuus on ohi, raportti toimitetaan noin kello 18–19 välissä kongressille CD-levyillä. Tämän jälkeen se on saatavilla myös internetistä, kertoo uutistoimisto AP.

Uutistoimisto Reuters kasasi viisi kohtaa, joita kannattaa seurata. Voit lukea koko jutun tästä.

16:15 Iltapäivää, aloittelemme täällä erikoissyyttäjä Robert Muellerin Venäjä-raportin julkistuksen seurantaa. Täällä Pasilassa tätä seurantaa kasaa ulkomaantoimittaja Minna Kurki. Washingtonissa tiedotustilaisuutta ja reaktioita seuraa kirjeenvaihtajamme Mika Hentunen.

Lähteet: STT, AP, Reuters